ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী আমেদাবাদে অত্যাধুনিক সর্দার বল্লভভাই প্যাটেল চিকিৎসা বিজ্ঞান প্রতিষ্ঠানের উদ্বোধন করলেন
নয়াদিল্লি, ১৮ জানুয়ারী, ২০১৯
প্রধানমন্ত্রী শ্রী নরেন্দ্র মোদী আমেদাবাদে বৃহস্পতিবার অত্যাধুনিক সুপার স্পেশালিটি সরকারি হাসপাতাল- সর্দার বল্লভভাই প্যাটেল চিকিৎসা বিজ্ঞান ও গবেষনা প্রতিষ্ঠানের উদ্বোধন করেন। আমেদাবাদ পুরনিগম নির্মিত ৭৮ মিটার উচ্চতা বিশিষ্ট এই হাসপাতালটিতে ১ হাজার ৫০০টি রোগি-শয্যা সহ আধুনিক সুযোগ-সুবিধা ও এয়ার অ্যাম্বুলেন্স পরিষেবা রয়েছে।
প্রধানমন্ত্রী এই হাসপাতালের বিভিন্ন সুযোগ-সুবিধা ঘুরে দেখেন। বিশ্বমানের হাসপাতাল নির্মাণে আমেদাবাদ পুরনিগমের ভূমিকার উচ্ছসিত প্রশংসা করে বলেন, ‘আমেদাবাদের সর্দার বল্লভভাই প্যাটেল চিকিৎসা বিজ্ঞান ও গবেষনা প্রতিষ্ঠানটি দেশের অন্যান্য সরকারি হাসপাতালগুলির কাছে আদর্শ বা মডেল হয়ে উঠবে’।
৭৫০ কোটি টাকা ব্যয়ে নির্মিত ১৮ তল বিশিষ্ট এই হাসপাতালটিতে সুলভ মূল্যে বিশ্বমানের চিকিৎসা পরিষেবা পাওয়া যাবে। আয়ুষ্মান ভারত কর্মসূচির সঙ্গে এই হাসপাতালটিকে যুক্ত করা হয়েছে। এই উপলক্ষে এক জনসভায় শ্রী মোদী আয়ুষ্মান ভারত কর্মসূচির উল্লেখ করে বলেন, ‘এই কর্মসূচির জন্যই ছোট শহরগুলিতেও নতুন হাসপাতাল নির্মাণের চাহিদা বাড়ছে। দ্রুত নতুন হাসপাতাল গড়ে তোলা হচ্ছে, চিকিৎসক ও আধা-চিকিৎসক কর্মীর চাহিদা বাড়ছে এবং এরফলে স্বাস্হ্য পরিচর্যা ক্ষেত্রে যুবক-যুবতীদের জন্য কর্মসংস্হানের নতুন নতুন সুযোগ সৃষ্টি হচ্ছে’।
শ্রী মোদী আরও বলেন, বিগত চার বছরে দেশে স্বাস্হ্য পরিষেবা প্রদানের সুযোগ-সুবিধার ব্যাপক সম্প্রসারণ হয়েছে। সেইসঙ্গে চিকিৎসা শিক্ষারও বিস্তার ঘটেছে। এই উদ্যোগ সাধারণ মানুষের স্বাস্হ্য পরিষেবা পাওয়ার চাহিদা পূরণে ব্যাপক সাহায্য করছে।
গরিব মানুষের উদ্বেগ এবং তাদের কল্যাণে এই উদ্বেগগুলি দূরীকরণের বিষয়টি সর্বাগ্রে থাকে বলে উল্লেখ করে প্রধানমন্ত্রী বলেন, ‘সরকার সর্বদাই গরীব মানুষের পাশে রয়েছে। এদের স্বার্থেই স্বাস্হ্য পরিচর্যা পরিষেবার সম্প্রসারণ ঘটানো হয়েছে এবং প্রধানমন্ত্রী জনঔষধী যোজনার মাধ্যমে কম দামে জেনেরিক ওষুধপত্রের সংস্হান করা হচ্ছে। এগুলি সবই সরকারের কল্যাণমূলক উদ্যোগের প্রতিফলন। সারা দেশে প্রায় ৫ হাজার প্রধানমন্ত্রী জনঔষধী কেন্দ্র চালু করা হয়েছে’।
প্রধানমন্ত্রী আরও বলেন, সকলের জন্য সমান সুযোগ-সুবিধা প্রদানে সরকার অঙ্গিকারবদ্ধ এবং সাধারণ শ্রেণীভুক্ত দরিদ্র মানুষের স্বার্থে ১০ শতাংশ সংরক্ষণ এই লক্ষ্যেই একটি পদক্ষেপ। সাধারণ শ্রেণীভুক্ত দরিদ্র মানুষের ১০ শতাংশ সংরক্ষণের লক্ষ্যপূরণে শিক্ষা প্রতিষ্ঠানগুলির আসন সংখ্যা ১০ শতাংশ বাড়ানো হচ্ছে। সরকারি চাকরি ও শিক্ষাপ্রতিষ্ঠানে সাধারণ শ্রেণীভুক্ত দরিদ্র মানুষের স্বার্থে ১০ শতাংশ সংরক্ষণের সিদ্ধান্ত রূপায়ণের যে পরিকল্পনা গুজরাট সরকার নিয়েছে, শ্রী মোদী তার প্রশংসা করেন। সংরক্ষণ বলবৎ করার ক্ষেত্রে গুজরাটই দেশের প্রথম রাজ্য হয়ে উঠেছে।
হালকা মেজাজে প্রধানমন্ত্রী বলেন, ইংরাজি নববর্ষে এটাই তাঁর প্রথম গুজরাট সফর। এই সফর এমন এক উৎসবের মরশুমে হচ্ছে, যখন আমেদাবাদবাসীদের স্বার্থে স্বাস্হ্য পরিষেবা ক্ষেত্রে এ ধরণের একটি আধুনিক হাসপাতাল উৎসর্গ করার চেয়ে আর ভালো সময় হতে পারে না। দেশের হাতে গোনা কয়েকটি পুর নিগমে বিশ্ব মানের এ ধরণের স্বাস্হ্য পরিষেবা ব্যবস্হা প্রদানে এগিয়ে এসেছে। আমেদাবাদের মহানাগরিক হিসাবে সর্দার প্যাটেলর ভূমিকার উচ্ছ্বসিত প্রশংসা করে প্রধানমন্ত্রী বলেন, স্বাস্হ্য, অনাময় এবং পরিস্কার পরিছ্ন্নতার ক্ষেত্রে তাঁর প্রয়াস দৃষ্টান্ত হয়ে রয়েছে।
সকলের সমান সুযোগ-সুবিধা ও উন্নতির লক্ষ্যে তাঁর প্রতিশ্রূতির কথা পুনরায় স্মরণ করিয়ে দিয়ে ‘সবকা সাথ সবকা বিকাশ’- এই মন্ত্রেই নতুন ভারত গড়ে তোলা সম্ভব বলে প্রধানমন্ত্রী তাঁর ভাষণ শেষ করেন।
CG/BD/NS
(Visitor Counter : 173
খনিমন্ত্রক
হিন্দুস্থান কপার লিমিটেড খনি এলাকাগুলিতে অতিক্ষুদ্র শিল্পোদ্যোগের প্রসার ঘটাতে চলেছে
কলকাতা, ১০ নভেম্বর, ২০২১
তামার ব্যবহার বাড়াতে এবং ধাতু কারিগরদের জীবন-জীবিকার মানোন্নয়নে রাষ্ট্রায়ত্ত হিন্দুস্থান কপার লিমিটেড  খনি এলাকাগুলিতে ক্ষুদ্র শিল্পোদ্যোগের প্রসার ঘটানোর উদ্যোগ নিয়েছে। সেই অনুসারে, সংস্থার প্রতিষ্ঠা দিবসে চেয়ারম্যান তথা ম্যানেজিং ডায়রেক্টর শ্রী অরুণ কুমার শুক্লা, কাজকর্ম পরিচালনা বিষয়ক অধিকর্তা শ্রী সঞ্জয় পাঞ্জিয়ার, অর্থ বিষয়ক অধিকর্তা শ্রী ঘনশ্যাম শর্মা ও অন্যান্য উচ্চ-পদস্থ আধিকারিকরা ঝাড়খন্ডের পূর্ব সিংভূম জেলার মসাবাণী ব্লকের কুইলিসুতা গ্রামের ধাতু কারিগরদের সঙ্গে মতবিনিময় করেন মঙ্গলবার। উল্লেখ করা যেতে পারে, পূর্ব সিংভূম জেলার এই ব্লকেই এইচসিএল – এর কমপ্লেক্স রয়েছে। সংস্থাটি ধাতু কারিগরদের প্রশিক্ষণের জন্য তামা, আধুনিক যন্ত্রপাতি ও অন্যান্য সহায়তা দেওয়ার পরিকল্পনা নিয়েছে।
কলকাতায় সংস্থার পরিচালন পর্ষদের বৈঠকে মঙ্গলবার চলতি ২০২১-২২ অর্থবর্ষের সেপ্টেম্বর পর্যন্ত দ্বিতীয় ত্রৈমাসিকে আর্থিক ফলাফল অনুমোদিত হয়েছে। সংস্থার দ্বিতীয় ত্রৈমাসিকে কর মেটানোর পূর্বে মুনাফার পরিমাণ দাঁড়িয়েছে ৯২ কোটি ১০ লক্ষ টাকা। উল্লেখ করা যেতে পারে, গত বছর একই সময়ে সংস্থার লোকসানের পরিমাণ ছিল ৩ কোটি ২৭ লক্ষ টাকা। চলতি অর্থবর্ষের দ্বিতীয় ত্রৈমাসিকে সংস্থার কর মেটানোর পর মুনাফার পরিমাণ ৬৭ কোটি ৫৩ লক্ষ টাকা, যা গতবার ছিল ৯ কোটি ২০ লক্ষ টাকা।
সংস্থাটির চলতি অর্থবর্ষের দ্বিতীয় ত্রৈমাসিকে বিক্রির পরিমাণ দাঁড়িয়েছে ৭ হাজার ৩১৭ মেট্রিক টন এবং কাজকর্ম পরিচালনা খাতে রাজস্বের পরিমাণ ৪৬৪ কোটি ৪৬ লক্ষ টাকা।
প্রতিষ্ঠা দিবসের বার্তায় চেয়ারম্যান তথা ম্যানেজিং ডাইরেক্টর শ্রী শুক্লা সংস্থার অপার অগ্রগতির সম্ভাবনার কথা উল্লেখ করেন। ১৯৬৭ সালের ৯ নভেম্বর থেকে সংস্থাটি নিরন্তর তার স্টেকহোল্ডার বা শরিকদের বিনিয়োগের ক্ষেত্রে যথার্থ মূল্য ও সুযোগ-সুবিধা দিয়ে আসছে।
সংস্থার বিভিন্ন ইউনিট ও আধিকারিকদের সঙ্গে এক ওয়েবিনারে ডিজিটাল পদ্ধতিতে যোগ দিয়ে বেনারস হিন্দু বিশ্ববিদ্যালয়ের ল স্কুলের অধ্যাপক ডঃ মুকেশ কুমার মালব্য এবং কেন্দ্রীয় তথ্য কমিশনার তথা প্রাক্তন আইপিএস শ্রী যশবর্ধন আজাদ আজাদি কা অমৃত মহোৎসবের অঙ্গ হিসাবে “Ideas @ 75” এবং “Actions @ 75” শীর্ষক বিষয়ে নিজেদের মতামত ব্যক্ত করেন। রাষ্ট্রায়ত্ত এইচসিএল – এর প্রতিষ্ঠা দিবস সংস্থার সমস্ত ইউনিট ও কার্যালয়ে প্রভাতফেরি, চারাগাছ রোপণ, সমাজসেবা, ক্যুইজ প্রতিযোগিতা ও সাংস্কৃতিক অনুষ্ঠান আয়োজনের মধ্য দিয়ে উদযাপিত হয়। এই উপলক্ষে কর্মচারীদের সাজেশন বা প্রস্তাব কর্মসূচি পুনরায় শুরু করা হয়।
SSS/BD/SB
(Visitor Counter : 18
সিবিল এবিয়েসন মন্ত্রালয়
লৈবাক অসিদা গ্রীনফিল্দ এয়রপোর্ত ২১ শেমগৎলগনি, ১১ মথৌ তৌরে
ভারত সরকারনা গ্রীনফিল্দ এয়রপোর্তস পোলিসী, ২০০৮ অমা ফোর্মুলেত তৌরি মদুনা বিহার য়াওনা লৈবাক্কী মফম কয়াদা গ্রীনফিল্দ শেমগৎপগা মরী লৈনবা অকুপ্পা গাইদলাইনশিং, প্রোসেদ্যুরশিং অমসুং খোংথাংশিং ফংহল্লি। গ্রীনফিল্দ এয়রপোর্তস পোলিসীগী মখাদা প্রোজেক্ত অসিগী ৱারোলদি- এয়রপোর্ত দিবেলপর অমা নত্রগা গ্রীনফিল্দ এয়রপোর্ত অমা শেমগৎপা ঙম্বা মরী লৈনবা রাজ্য সরকারনা ২-স্তেজ এপ্রুবেল প্রোসেস হায়বদি ‘সাইত ক্লিয়ারেন্স’ মখা তারকপদা ‘ইন-প্রিন্সিপল’ এপ্রুবেলগীদমক প্রেসক্রাইব ফোর্মেত্তা সিভিল এভিয়েসন মন্ত্রালয়দা প্রপোজেল অমা থাবা মথৌ তাই।
গ্রীনফিল্দ এয়রপোর্তস পোলিসীগী মখাদা ভারত সরকারনা গ্রীনফিল্দ এয়রপোর্ত ২১ শেমগৎনবগীদমক ‘ইন-প্রিন্সিপল’ এপ্রুবেল একোর্দ তৌরে, মখোয় অদুদি লৈবাক্কী তোঙান তোঙানবা মফমশিংদা গৱাদা মোপা, মহারাস্ত্রদা নবি মুম্বাই, শির্দি অমসুং সিন্ধুদুর্গ, কর্নাতকাদা কালাবুরাগি, বিজয়পুরা, হাসন অমসুং শিবমোগ্গা, মধ্য প্রদেশতা দাব্রা , উত্তর প্রদেশতা কুশিনগর অমসুং নোয়দা , গুজরাত্তা ধোলেরা অমসুং হিরাসার, পুদুচেরীদা কারাইকাল, আন্ধ্র প্রদেশতা দাগাদার্থি, ভোগাপুরম অমসুং ওর্ভাকাল , ৱেস্ত বেঙ্গলদা দুর্গাপুর, সিক্কিমদা পাকয়োং, কেরলাদা কান্নুর অমসুং অরুনাচল প্রদেশতা ইতানগরনি।
মসিগী মনুংদা গ্রীনফিল্দ এয়রপোর্ত ১১ হায়বদি দুর্গাপুর, শির্দি, কান্নুর, পাকয়োং, কালাবুরাগি, ওর্ভাকাল , সিন্ধুদুর্গ, কুশিনগর, ইতানগর, মোপা অমসুং শিবমোগ্গা অসি মথৌ তৌরে।
ভারত সরকারনা গ্রীনফিল্দ এয়রপোর্ত অহুম মমিং ওইনা পল্লবদা রাজস্থানদা অলৱার, মধ্য প্রদেশতা সিংরৌলি অমসুং হিমাচল প্রদেশতা মান্দি শেমগৎনবগীদমক অহানবা থাক্কী ক্লিয়ারেন্স হায়বদি সাইত ক্লিয়ারেন্সসু অয়াবা পীখ্রে।
প্রোজেক্তশিংগী ফন্দিং য়াওনা এয়রপোর্ত প্রোজেক্তশিংগী ইমপ্লিমেন্তেসনগী রেস্পোন্সিবিলিতী অসি মরীলৈনবা রাজ্য সরকার  য়াওনা মরী লৈনবা এয়রপোর্ত দিবেলপরদা শিন্নথোকই।
ইনফোর্মেশন অসি ঙসি রাজ্য সভাদা হাংলকপা ৱাহং অমদা অইবা পাউখুম ওিনা সিভিল এভিয়েসনগী রাজ্য মন্ত্রী জেনরেল  ভি.কে. সিংহ না পীখিবনি।
প্রতিরক্ষামন্ত্রক
কলকাতায় পরাক্রম পর্ব উদযাপন
কলকাতা, ২৯ সেপ্টেম্বর, ২০১৮
পাকিস্তানের বিরুদ্ধে সার্জিক্যাল স্ট্রাইক বা সামরিক অভিযানের দ্বিতীয় বর্ষপূর্তি উপলক্ষে পূর্বাঞ্চলীয় সেনা কমান্ডের পক্ষ থেকে আজ কলকাতায় ‘পরাক্রম পর্ব’ –এর অঙ্গ হিসাবে প্রদর্শনী ও অন্যান্য অনুষ্ঠানের আয়োজন করা হয়। ভারতীয় সেনাবাহিনীর আধিকারিক ও জওয়ানদের সাহসিকতা, বীরত্ব এবং আত্মবলিদানের নিদর্শন তুলে ধরতে পূর্বাঞ্চলীয় সেনা কমান্ডের পক্ষ থেকে এই অনুষ্ঠানের আয়োজন করা হয়। এই উপলক্ষে সেনাবাহিনীর বিভিন্ন অস্ত্রশস্ত্র ও সাজসরঞ্জাম প্রদর্শিত হয়। এছাড়াও, জনসাধারণের জন্য ছিল সেলফি তোলার ব্যবস্থা। জাতীয় সমর শিক্ষার্থী বাহিনী -র ক্যাডেটদের অনুপ্রেরণাদায়ক চলচ্চিত্র দেখানো হয়। সেনা বাহিনীর ব্যান্ডের পক্ষ থেকে সঙ্গীতানুষ্ঠান, বিশেষ আলোচনাসভা এবং সেনাবাহিনীর স্মরণীয় কিছু ভিডিও দেখানোর ব্যবস্থা করা হয়েছে।
এনসিসি-র ক্যাডেট, বহু ছাত্রছাত্রী ও সাধারণ মানুষ এই অনুষ্ঠানে সামিল হয়ে সেনাকর্মীদের সঙ্গে বিভিন্ন বিষয়ে মতবিনিময় করেন। সেনাকর্মীরা শত্রুপক্ষের হাত থেকে দেশের সুরক্ষা ও নিরাপত্তা সম্পর্কে সাধারণ মানুষ ও ছাত্রছাত্রীদের বিভিন্ন বিষয়ে অবহিত করেন। সকাল ১০টায় অনুষ্ঠানের সূচনা হয়। দেশ জুড়ে পরাক্রম পর্ব উদযাপনের অঙ্গ হিসাবে পশ্চিমবঙ্গ সহ সমগ্র উত্ত্র-পূর্বাঞ্চলে এই ধরণের অনুষ্ঠানের আয়োজন করা হয়েছে।
CG/BD/SB……
(Visitor Counter : 90
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ফ্রান্সে এনআইএমএএস-এর পক্ষ থেকে আয়োজিত ভারতের প্রথম বহুমাত্রিক দুঃসাহসিক ক্রীড়া অভিযানে অংশগ্রহণকারী দলকে স্বাগত জানিয়েছেন
নয়াদিল্লি, ৭ জানুয়ারি, ২০২২
ফ্রান্সে ন্যাশনাল ইনস্টিটিউট অফ মাউন্টেনিয়ারিং অ্যান্ড অ্যালায়েড স্পোর্টস-এর পক্ষ থেকে আয়োজিত ভারতের প্রথম বহুপাক্ষিক দুঃসাহসিক ক্রীড়া অভিযানে অংশগ্রহণকারী দলের সদস্যদের আজ স্বাগত জানিয়েছেন প্রতিরক্ষা মন্ত্রী শ্রী রাজনাথ সিং। উল্লেখ করা যেতে পারে, গত বছর নভেম্বর মাসে এনআইএমএএস প্রতিষ্ঠানের অধিকর্তা কর্নেল সরফরজ সিং-এর নেতৃত্বে ১২ সদস্যের একটি দল এই দুঃসাহসিক ক্রীড়া অভিযানে অংশগ্রহণ করে। এই দলটিতে আটজন সেনাকর্মী ও অরুণাচল প্রদেশের চারজন যুবক সদস্য হিসেবে অভিযানে অংশ নেন।
শ্রী সিং আজ নতুন দিল্লিতে এই দলের সদস্যদের সঙ্গে মতবিনিময় করেন। তিনি দুঃসাহসিক এই ক্রীড়া অভিযানে অংশ নেওয়া সকলকে প্রশংসাসূচক সার্টিফিকেট প্রদান করেন এবং সমগ্র অভিযানে দলের কোনও সদস্যের আহত হওয়ার ঘটনা ছাড়াই পুরো অভিযানটি সুষ্ঠুভাবে সম্পন্ন করার জন্য দলের প্রত্যেককে অভিনন্দন জানান। এই উপলক্ষে দুঃসাহসিক এই ক্রীড়া অভিযাত্রী দলের প্রধান কর্নেল সিং প্রতিরক্ষা মন্ত্রীর হাতে ক্রীড়া অভিযানে ব্যবহৃত বরফ কাটার একটি কুঠার তুলে দেন। অনুষ্ঠানে বিভাগীয় প্রতিরক্ষা সচিব ডঃ অজয় কুমার ছাড়াও মন্ত্রকের উচ্চপদস্থ আধিকারিকরা উপস্থিত ছিলেন।
দুঃসাহসিক এই ক্রীড়া অভিযানে অংশ নিয়ে ভারতের অভিযাত্রী দলটি আল্পস পর্বতমালায় ২৫০ কিলোমিটার দীর্ঘ অংশে উইন্টার ট্রেকিং করে। প্যারা-গ্লাইডিং দলের সদস্যরা আলপ্স পর্বতমালার বিভিন্ন উপত্যকায় ১৯টি জাম্প বা ফ্লাইটে অংশ নেন। এরপর, অভিযাত্রী দলের সদস্যরা আল্পস পর্বতমালা থেকে ৯৭৫ কিলোমিটার পথ সাইকেলে পাড়ি দিয়ে দুনক্রিক-এর কাছে ইংলিশ চ্যানেলে এসে যাত্রার সমাপ্তি ঘটান। সাইকেল অভিযাত্রী দলের সদস্যরা চরম প্রতিকূল পরিবেশে সুদীর্ঘ এই ৯৭৫ কিলোমিটার পথ অতিক্রম করতে সক্ষম হন। দলের সদস্যরা দৈনিক প্রতিদিন গড়ে ৯-১০ ঘণ্টা সাইকেলে করে একের পর এক গন্তব্য অতিক্রম করেন।
বহুমাত্রিক এই দুঃসাহসিক ক্রীড়া অভিযান শেষ হয় ভূমধ্যসাগরে ১২টি স্কুবা ডাইভের মধ্য দিয়ে। ভারতীয় অভিযাত্রী দলের সদস্যরা প্রত্যেকটি দুঃসাহসিক ক্রীড়ায় অংশ নিয়ে ভূমি, গগন ও জলের নিচে ত্রিবর্ণরঞ্জিত ভারতীয় পতাকা উত্তোলন করেন।
উল্লেখ করা যেতে পারে, প্রতিরক্ষা প্রতিমন্ত্রী শ্রী অজয় ভট্ট গত ২৭ অক্টোবর আজাদি কা অমৃত মহোৎসবের অঙ্গ হিসেবে দুঃসাহসিক এই ক্রীড়া অভিযানে অংশগ্রহণের জন্য ভারতীয় দলের যাত্রার সূচনা করেন। ফ্রান্সের আল্পস পর্বতমালায় অভিযান শেষ হওয়ার পর সে দেশে নিযুক্ত ভারতীয় রাষ্ট্রদূত শ্রী জাওয়েদ আক্রম অভিযাত্রী দলের সদস্যদেরকে প্যারিসে ভারতীয় দূতাবাসে সংবর্ধনা দেন।
CG/BD/DM/
(Visitor Counter : 139
ক্রেতা, খাদ্যএবংগণবন্টনমন্ত্রক
কৃষকদের স্বল্প সুদে ঋণ সহায়তাদানের জন্য একটি রাষ্ট্রায়ত্ত ব্যাঙ্কের সঙ্গে চুক্তিবদ্ধ হল ডব্লিউডিআরএ
নয়াদিল্লি, ১৬ জানুয়ারি, ২০২৩
কৃষকদের অপেক্ষাকৃত স্বল্প সুদে ঋণ সহায়তা দেওয়ার জন্য স্টেট ব্যাঙ্ক অফ ইন্ডিয়ার সঙ্গে চুক্তিবদ্ধ হল ওয়্যারহাউজিং ডেভেলপমেন্ট রেগুলেটরি অথরিটি । একটি মউ স্বাক্ষরের মাধ্যমে এই চুক্তি পর্বটি সম্পাদিত হয়। এর আওতায় কৃষিক্ষেত্রে বিনিয়োগের প্রসার সহ আমানতকারীদের প্রয়োজনীয় তথ্য যোগানের বিষয়টিও অন্তর্ভুক্ত হয়েছে। আশা করা হচ্ছে যে এই মউ স্বাক্ষরের ফলে দেশের ক্ষুদ্র ও প্রান্তিক কৃষকরা বিশেষভাবে উপকৃত হবেন। গ্রামীণ আমানতকারীরাও বিশেষ বিশেষ আর্থিক ক্ষেত্রে কিছু সুযোগ-সুবিধা পেতে পারেন এর আওতায়।
মউ স্বাক্ষরকালে ফসল তোলার পরবর্তী পর্যায়ের কৃষি প্রচেষ্টা ও আর্থিক সহায়তার গুরুত্বের বিষয়টি একটি সংক্ষিপ্ত আলোচনার আকারে তুলে ধরা হয়। ব্যাঙ্কের প্রতিনিধিদের পক্ষ থেকে ঋণদানের ক্ষেত্রে ঝুঁকির বিষয়টিও আলোচিত হয়। ডব্লিউডিআরএ-র পক্ষ থেকে আশ্বাস দেওয়া হয় যে সংশ্লিষ্ট সকল পক্ষের মধ্যে আস্থা ও বিশ্বাসের মনোভাব জাগিয়ে তুলতে নিয়ন্ত্রণ বিধিকে যথাযথভাবে কাজে লাগানো হবে।
PG/SKD/DM/
(Visitor Counter : 64
কয়লামন্ত্রক
সংসদে পাশ হল খনিজ আইন সংশোধনী বিল, ২০২০
নয়াদিল্লী, ১২ মার্চ, ২০২০
সংসদে আজ পাশ হয়েছে খনিজ আইন সংশোধনী বিল, ২০২০। ১৯৫৭র খনি এবং খনিজ আইন এবং ২০১৫র কয়লা খনি  আইনে সংশোধনী এনে নতুন এই বিল পাশ হয়েছে। খনিজ আইন সংশোধনী বিল ২০২০ গত ৬ই মার্চ লোকসভায় পাশ হয়। আজ এই বিল রাজ্যসভায় পাশ হয়েছে। এই বিল পাশ হওয়ার ফলে ভারতে কয়লা এবং খনিজ ক্ষেত্রে এক নতুন দিগন্তের সূচনা হল। বিশেষ করে সহজে ব্যবসা করার ক্ষেত্রে আরও সুবিধা হবে। কেন্দ্রীয় কয়লা এবং খনি মন্ত্রী শ্রী প্রহ্লাদ যোশী বলেছেন, এই বিল দেশের খনিজ ক্ষেত্রে আমূল পরিবর্তন নিয়ে আসবে এবং কয়লা উৎপাদন বৃদ্ধি ও বিদেশ থেকে কয়লা আমদানির ওপর নির্ভরতা কমাতে সাহায্য করবে। ভারতে কয়লা বা খনিজ সম্পদ উত্তোলনের অভিজ্ঞতা নেই এমন কোম্পানীগুলিও এবার থেকে কয়লা বা লিগনাইট অঞ্চলে নিলামে অংশ নিতে পারবে। এর পাশাপাশি কয়লা ক্ষেত্রে প্রত্যক্ষ বিদেশী বিনিয়োগ নীতি কার্যকরী হওয়ার মতো সংস্হানও রয়েছে সংশোধিত এই বিলে।
CG/SS/NS
(Visitor Counter : 266
ইস্পাতমন্ত্রক
বক্তৃতা প্রতিযোগিতার মাধ্যমে সেইল-ভিআইএসএল-এর পক্ষ থেকে 'আজাদি কা অমৃত মহোৎসব' উদযাপন
নতুন দিল্লি, ১৯ সেপ্টেম্বর, ২০২১
'আজাদি কা অমৃত মহোৎসব' উদযাপনে সেইল-এর বিশ্বেসরাইয়া আয়রন অ্যান্ড স্টিল প্ল্যান্টের পক্ষ থেকে ভারতের স্বাধীনতার ৭৫ বছর শীর্ষক বিষয়ে ইংরেজিতে বক্তৃতা প্রতিযোগিতার আয়োজন করা হয়। এই প্রতিযোগিতায় ১৫টি বিদ্যালয়ের ২৭ জন পড়ুয়া অংশ নেয়।
অনুষ্ঠানের সূচনা করেন চিফ জেনারেল ম্যানেজার  শ্রী কে এস সুরেশ। সূচনা অনুষ্ঠানে সংস্থার জেনারেল ম্যানেজার  শ্রী পি পি চক্রবর্তী, এসএভি ইংলিশ হাইস্কুলের প্রিন্সিপাল শ্রী বি এন গিরিশ প্রমুখ উপস্থিত ছিলেন। এই উপলক্ষে মিস ইন্চারা ও তাঁর দলের পক্ষ থেকে একটি শ্রুতিমধুর অনুষ্ঠান মঞ্চস্থ করা হয়।
ভিআইএসএল-এর জনসংযোগ বিভাগের পক্ষ থেকে ভিআইএসএল এবং এসএভি গ্রুপ অফ ইন্সটিটিউশন অ্যান্ড কো-অডিনেশন যৌথ ভাবে 'আজাদি কা অমৃত মহোৎসব' উদযাপন উপলক্ষে এই বক্তৃতা প্রতিযোগিতার আয়োজন করে।
CG/BD/AS/
(Visitor Counter : 170
জলসম্পদমন্ত্রক
জল বাঁচাও, ভিডিও বানাও, পুরস্কার পাও প্রতিযোগিতা : তৃতীয় এবং চতুর্থ পক্ষের পুরস্কার ঘোষিত
নয়াদিল্লি, ০৯ অক্টোবর, ২০১৮
জলসম্পদ মন্ত্রক, নদী উন্নয়ন এবং গঙ্গা পুনরুজ্জীবন দপ্তরের উদ্যোগে জল বাঁচাও, ভিডিও বানাও, পুরস্কার পাও প্রতিযোগিতার তৃতীয় এবং চতুর্থ পক্ষের বিজয়ীদের নাম ঘোষনা করা হয়েছে। কর্ণাটকের চিত্রদুর্গের ডঃ এন জে দেবরাজ রেড্ডি, মহারাষ্ট্রের রায়গড়ের, শ্রী একনাথ অঙ্কুশ গোপাল এবং গোয়ালিয়রের শ্রী জীতেন্দ্র ভরদ্বাজ যথাক্রমে তৃতীয় পক্ষের প্রতিযোগিতার প্রথম, দ্বিতীয় এবং তৃতীয় স্হান দখল করেছে।
অন্যদিকে পাটনার শ্রী প্রিন্স কুমার, গোয়ার শ্রী সাইনাথ উস্কাইকার এবং নবী মুম্বাই-এর শ্রী সন্তোষ পাঢ়ি যথাক্রমে চতুর্থ পক্ষের প্রথম, দ্বিতীয় এবং তৃতীয় স্হান পেয়েছেন। বিজেতাদের জন্য প্রথম পুরস্কার হিসেবে ২৫০০০, দ্বিতীয় পুরস্কার হিসেবে ১৫০০০ এবং তৃতীয় পুরস্কার হিসেবে ১০,০০০ টাকা দেওয়া হবে।
ভারত সরকারের মাই গভ পোর্টালের সহযোগিতায় জলসম্পদ মন্ত্রক জল সংরক্ষণ বিষয়ে সচেতনতা গড়ে তোলার লক্ষ্যে এই প্রতিযোগিতার আয়োজন করেছে। যেকোন ভারতীয় নাগরিক এতে অংশ নিতে পারবেন। তবে তারজন্য জল সংরক্ষণ বিষয়ে একটি ভিডিও তৈরি করতে হবে। প্রতিযোগিরা তাদের এন্ট্রিগুলি ইউটিউবে আপলোড করবেন এবং মাই গভ প্রতিযোগিতা পেজে  ভিডিও লিঙ্কে গিয়ে প্রতিযোগিতায় অংশগ্রহণ করতে পারবেন। এ বছরের চৌঠা নভেম্বর পর্যন্ত প্রত্যেক পক্ষে তিনজন করে পুরস্কার বিজেতার নাম বেছে নেওয়া হবে।
জলসম্পদ মন্ত্রক, নদী উন্নয়ন এবং গঙ্গা পুনরুজ্জীবন দপ্তরের পক্ষ থেকে সংশ্লিষ্ট সকলের কাছে জল সংরক্ষণ, জল ব্যবহার, জলসম্পদ উন্নয়ন এবং তা পরিচালন বিষয়ে ভিডিও তুলে আপলোড করার জন্য আহ্বান জানানো হয়েছে। দু মিনিট থেকে দশ মিনিট সময়ের মেয়াদের এই ভিডিওগুলি হিন্দি, ইংরেজি বা অন্য আঞ্চলিক ভাষায় হতে পারে। তবে তা কোনভাবেই ১৯৫৭ সালের ভারতীয় কপিরাইট আইন অথবা তৃতীয় কোন পক্ষের মেধাসত্ত্বের অধিকার লঙ্ঘন করতে পারবে না।
CG/PB/NS/…
(Visitor Counter : 132
স্বরাষ্ট্র মন্ত্রক
হরিয়ানার গুরুগ্রামে আগামী ১৩ ও ১৪ জুলাই ‘এনএফটি, এআই এবং মেটাভার্স – এর যুগে অপরাধ ও সুরক্ষা নিয়ে জি-২০ সম্মেলন’ – এর আয়োজন করবে কেন্দ্রীয় স্বরাষ্ট্র মন্ত্রক
নয়াদিল্লি, ১২ মে, ২০২৩
হরিয়ানার গুরুগ্রামে আগামী ১৩ ও ১৪ জুলাই ‘এনএফটি , এআই এবং মেটাভার্স – এর যুগে অপরাধ ও সুরক্ষা নিয়ে জি-২০ সম্মেলন’ – এর আয়োজন করবে কেন্দ্রীয় স্বরাষ্ট্র মন্ত্রক। কেন্দ্রীয় বৈদ্যুতিন ও তথ্য প্রযুক্তি মন্ত্রক, বিদেশ মন্ত্রক, জাতীয় সুরক্ষা পরিষদ সচিবালয়  এবং কেন্দ্রীয় তদন্ত ব্যুরো’র সহযোগিতায় দু’দিনের এই সম্মেলন অনুষ্ঠিত হতে চলেছে। সম্মেলনে অংশীদারদের মধ্যে রয়েছে – রাষ্ট্রীয় রক্ষা বিশ্ববিদ্যালয়, জাতীয় ফরেনসিক বিজ্ঞান বিশ্ববিদ্যালয়, ন্যাশনাল ল স্কুল অফ ইন্ডিয়া ইউনিভার্সিটি, ইন্টারপোল এবং ইউএনওডিসি।
এই উপলক্ষে দিল্লিতে স্বরাষ্ট্র মন্ত্রীর উদ্যোগে একটি গোলটেবিল বৈঠক অনুষ্ঠিত হয় এবং সেখানে এই সম্মেলনের বিস্তারিত রূপরেখা পেশ করা হয়। বৈঠকে ২০টিরও বেশি দেশের রাষ্ট্রদূত, হাই কমিশনার এবং শীর্ষ পদাধিকারী এবং বিভিন্ন মন্ত্রক ও সরকারি প্রতিষ্ঠানের উচ্চ পদস্থ আধিকারিকরা উপস্থিত ছিলেন। বৈঠকে কেন্দ্রীয় স্বরাষ্ট্র সচিব শ্রী অজয় কুমার ভাল্লা উপস্থিত বিশিষ্ট পদাধিকারিদের সামনে সম্মেলন সম্পর্কে বিস্তারিত তথ্য তুলে ধরেন এবং বিভিন্ন দেশের প্রতিনিধি পাঠানোর জন্য অনুরোধ জানান।
এই সম্মেলন জি-২০ দেশসমূহ, অতিথি/আমন্ত্রিত বিভিন্ন দেশ এবং বিভিন্ন আন্তর্জাতিক সংস্থাকে এক মঞ্চে নিয়ে আসবে। এছাড়াও, ভারত সরকারের বিভিন্ন মন্ত্রক/সংস্থা, মুখ্যসচিবগণ/রাজ্য ও কেন্দ্রশাসিত অঞ্চলের প্রশাসকবৃন্দ, রাজ্য/কেন্দ্রশাসিত অঞ্চলগুলির পুলিশের মহানির্দেশকগণ, সাইবার বিশেষজ্ঞ ও আইন জগতের আমন্ত্রিত বক্তা, শিক্ষাবিদ, প্রশিক্ষণ সংস্থাসমূহ, আর্থিক প্রতিষ্ঠান, সামাজিক মাধ্যম, তথ্য ও যোগাযোগ প্রযুক্তি, সাইবার ফরেনসিক স্টার্টআপ, ওটিটি পরিচয় প্রদান, ই-বাণিজ্য কোম্পানিসমূহ এবং বিশিষ্ট জনেরা এই সম্মেলনে অংশ নেবেন।
PG/MP/SB
(Visitor Counter : 83
বিজ্ঞানওপ্রযুক্তিমন্ত্রক
হান্টিংটন ডিজিজের অন্যতম কারণ সন্ধান
নয়াদিল্লি, ২০ মার্চ, ২০২০
হান্টিংটন ডিজিজ একটি ধারাবাহিক জিনগত বিশৃঙ্খলা সৃষ্টিকারী অসুখ যেটি আক্রান্ত ব্যক্তিদের মস্তিষ্কে অনিয়ন্ত্রিত চলনের কারণ। এর ফলে মানুষের মস্তিষ্কে বিরূপ প্রভাব ফেলার দরুণ আক্রান্ত ব্যক্তিদের হাঁটা-চলা করতে সমস্যা হয়, স্মৃতিভ্রম হয়, আবেগ নিয়ন্ত্রণে থাকে না এবং ব্যক্তিত্বের পরিবর্তন ঘটে। এইচটিটি নামের একটি জিনের পরিবর্তনের ফলে অসুখটি দেখা দেয়। এইচটিটি জিন হান্টিংটন নামে একটি প্রোটিন তৈরি করে। যখন এই জিনটি ভেঙে যায় তখন তারা ভুল বার্তা দেয় যার ফলে অস্বাভাবিক হান্টিংটন প্রোটিন তৈরি হয়। এর ফলশ্রুতি হিসেবে এক ধরনের পিণ্ড তৈরি হয় যে পিণ্ড মস্তিষ্কের কোষগুলির স্বাভাবিক কাজকর্মে ব্যাঘাত ঘটায় যার ফলে, কোষের নিউরনগুলি মারা যায়। এর থেকে হান্টিংটন অসুখের উৎপত্তি হয়।
বিভিন্ন কোষের প্রোটিনের অনিয়মিত প্রক্রিয়ার মাধ্যমে হান্টিংটন প্রোটিনের অস্বাভাবিক উৎপাদনের ফলে এই পিণ্ডগুলি তৈরি হয়। এতদিন যেটা জানা ছিল না তা হল এই পিণ্ডগুলি কোষের অন্য প্রোটিনও তৈরি করে। পুণের ন্যাশনাল সেন্টার ফর সেল সায়েন্স -এর ডঃ অমিতাভ মজুমদারের নেতৃত্বে একদল বিজ্ঞানী এইচটিটি জিন নিয়ে গবেষণা করতে গিয়ে এ বিষয়ে বিস্তারিত তথ্য জানতে পারেন। এই বিজ্ঞানীরা খেয়াল করেন রোগগ্রস্থ হান্টিংটন প্রোটিন কোষে প্রোটিনের উৎপাদন হ্রাস করায় যার ফলে হান্টিংটন পিণ্ডগুলি একত্রিত হয়ে আরেকটি প্রোটিন তৈরি করে যার নাম ‘ওআরবি-২’। বিজ্ঞানীরা মনে করেছিলেন, এই পিণ্ডগুলি ‘ওআরবি-২’-এর অণু তৈরি করে প্রোটিন তৈরির জন্য তাদের স্বাভাবিক কাজকর্ম করতে পারে না যার ফলে, কোষে প্রোটিনের পরিমাণ কমে যায়। এই বিষয়ে স্বচ্ছ ধারণা পাওয়ার পর তাঁরা বেশি পরিমাণে ‘ওআরবি-২’ উৎপাদনের জন্য কোষগুলিকে আবিষ্ট করে যার ফলে খারাপ হান্টিংটন প্রোটিনের কুপ্রভাব হ্রাস পায়। বিজ্ঞানীরা তাঁদের গবেষণায় দেখেন সিপিইবি গোষ্ঠীর প্রোটিন ‘ওআরবি-২’ প্রোটিনের মতোই রোগগ্রস্থ হান্টিংটন পিণ্ডগুলির মাধ্যমে পৃথক হয়ে যায়। এই ‘ওআরবি-২’ প্রোটিন মাছির মধ্যে থাকে। গবেষকরা দেখতে পান এই মাছির স্মৃতিশক্তি বজায় রাখার ক্ষেত্রে ‘ওআরবি-২’ গুরুত্বপূর্ণ ভূমিকা নেয়। সেক্ষেত্রে হান্টিংটন অসুখের সঙ্গে স্মৃতিভ্রম সংক্রান্ত বিষয়টির মোকাবিলা করার ক্ষেত্রে হান্টিংটন পিণ্ড থেকে ‘ওআরবি-২’কে পৃথক করার উদ্যোগ নেওয়া হয়। ডঃ মজুমদারের নেতৃত্বে এই গবেষকদের দলটি এর মাধ্যমে এই অসুখের কারণ খুঁজে পাওয়ার দিকে আরও একধাপ এগোল। এই দলে রয়েছেন হিরন্ময় যোয়াগ, বিগ্নেশ ঘাটপাণ্ডে, মেঘাল দেশাই, মৈথেলি সরকার, ম্রুণালিনী সিন্ধে, রুটা চিতালে, অঙ্কিতা দেও এবং তানিয়া বসু।
CG/CB/DM
(Visitor Counter : 89
প্রধানমন্ত্রীরদপ্তর
লোকসভার সাংসদ বালি দুর্গাপ্রসাদ রাও গারু’র প্রয়াণে প্রধানমন্ত্রীর শোকজ্ঞাপন
নতুন দিল্লি, ১৬ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী লোকসভার সাংসদ বালি দুর্গাপ্রসাদ রাও গারু’র প্রয়াণে শোক জ্ঞাপন করেছেন।
এক ট্যুইট বার্তায় প্রধানমন্ত্রী বলেছেন, “লোকসভার সাংসদ বালি দুর্গাপ্রসাদ রাও গারু’র প্রয়াণে শোক প্রকাশ করছি। তিনি একজন অভিজ্ঞ নেতা ছিলেন। অন্ধ্রপ্রদেশের অগ্রগতির পক্ষে তিনি কার্যকরি অবদান রেখেছিলেন। এই দুঃখের সময় তাঁর পরিবার এবং শুভাকাঙ্খীদের সঙ্গে আমার সমবেদনা ভাগ করে নিচ্ছি। ওম শান্তি”।
(CG/SS/SKD
জাহাজচলাচলমন্ত্রক
ইন্দোর-মন্মাড নতুন রেল লাইন প্রকল্পের জন্য সমঝোতা স্মারক স্বাক্ষরিত
নয়াদিল্লি, ২৮ আগস্ট, ২০১৮
ইন্দোর থেকে মন্মাডের মধ্যে ৩৬২ কিলোমিটার দীর্ঘ নতুন রেল লাইন প্রকল্পের জন্য জাহাজ মন্ত্রকের জওহরলাল নেহরু পোর্ট ট্রাস্ট, রেল মন্ত্রক এবং মহারাষ্ট্র ও মধ্যপ্রদেশ সরকারের মধ্যে একটি সমঝোতাপত্র স্বাক্ষরিত হয়েছে। রেলের মাধ্যমে পরিবাহিত পণ্য আগে ইন্দোর থেকে মধ্য-ভারতের বিভিন্ন স্থানে নিয়ে যেতে ভদোদরা এবং সুরাট ঘুরে অনেক পথ অতিক্রম করে গন্তব্যে পৌঁছতো। এরফলে, মুম্বাই, পুণে অথবা জওহরলাল নেহরু পোর্ট ট্রাস্টের মতো বন্দরে মালপত্র পৌঁছতে প্রায় ৮১৫ কিলোমিটার পথ পাড়ি দিয়ে হ’ত। নতুন এই রেলপথটি চালু হলে এই দীর্ঘ পথের দূরত্ব প্রায় ১৭১ কিলোমিটার কমবে। ফলে, মালপত্র পরিবহণের ব্যয়ও কমবে। নতুন এই রেল লাইনটি যেহেতু দিল্লি, মুম্বাই ইন্ডাস্ট্রিয়াল করিডরের মধ্যে গুরুত্বপূর্ণ নোডাল স্টেশন, ইগতপুরী, নাসিক, সিন্নার, পুণে, খের, ধূলে এবং নার্দানার মতো স্টেশনের মধ্য দিয়ে যাবে, তাই মালপত্র পরিবহণের ক্ষেত্রে অনেক সুবিধা হবে। জাহাজ ও সড়ক পরিবহণ মন্ত্রী শ্রী নীতিন গড়করি, রেলমন্ত্রী শ্রী পীযূষ গোয়েল, প্রতিরক্ষা প্রতিমন্ত্রী শ্রী সুভাষ ভামরে, মধ্যপ্রদেশের মুখ্যমন্ত্রী শ্রী শিবরাজ সিং চৌহান এবং মহারাষ্ট্রের মুখ্যমন্ত্রী শ্রী দেবেন্দ্র ফড়নবিশ এই সমঝোতাপত্র স্বাক্ষর অনুষ্ঠানে উপস্থিত ছিলেন। ইন্ডিয়ান পোর্ট রেল কর্পোরেশন লিমিটেড যৌথ উদ্যোগে এই প্রকল্পটি রূপায়ণ করবে। এই প্রকল্প রূপায়ণের জন্য জাহাজ মন্ত্রক, জওহর নেহরু পোর্ট ট্রাস্ট, মহারাষ্ট্র সরকার ও মধ্যপ্রদেশ সরকার যৌথ উদ্যোগে একটি কোম্পানি গড়বে। এই উপলক্ষে আয়োজিত অনুষ্ঠানে শ্রী গড়করি বলেন, মধ্যপ্রদেশ ও মহারাষ্ট্রে অনুন্নত এলাকাগুলির উন্নয়নের ক্ষেত্রে এই রেল প্রকল্প বিশেষ গুরুত্বপূর্ণ ভূমিকা নেবে।
CG/PB/SB…
(Visitor Counter : 102
প্রধানমন্ত্রীরদপ্তর
লোকনায়ক জয়প্রকাশ নারায়ণের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১১ অক্টোবর, ২০২২
প্রধানমন্ত্রী শ্রী নরেন্দ্র মোদী লোকনায়ক জয়প্রকাশ নারায়ণের জন্মবার্ষিকীতে তাঁকে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন;
“লোকনায়ক জে পি কে তাঁর জন্মবার্ষিকীতে প্রণাম জানাই। ভারতের প্রতি তাঁর অবদান অনস্বীকার্য। দেশ গড়ার কাজে লক্ষ লক্ষ মানুষকে তিনি অনুপ্রাণিত করেছেন। দেশের গণতান্ত্রিক মূল্যবোধের ধ্বজাবাহক হিসেবে তিনি সর্বদা স্মরণীয় হয়ে থাকবেন।”
PG/CB/NS
(
রাষ্ট্রপতিরসচিবালয়
এনডিএ-এর ১৩৪তম কোর্সের পাসিং আউট প্যারেডে রাষ্ট্রপতি ভারতের বহুত্ববাদের প্রতীক সেনাবাহিনীগুলি
নয়াদিল্লি, ৩০ মে, ২০১৮
রাষ্ট্রপতি শ্রী রামনাথ কোবিন্দ আজ সকালে  পুণের কাছে খাডকওয়াসালা-তে ন্যাশনাল ডিফেন্স অ্যাকাডেমির ১৩৪তম কোর্সের সেনানীদের পাসিং আউট প্যারেড পর্যবেক্ষণ করেন।
এই উপলক্ষে রাষ্ট্রপতি বলেন, এই পাসিং আউট প্যারেড পর্যবেক্ষণ করে তিনি অত্যন্ত আনন্দিত। সশস্ত্র বাহিনীগুলির সর্বাধিনায়ক হিসাবে, এই ধরণের অনুষ্ঠানে উপস্থিত থাকতে পারা তাঁর কাছে নিঃসন্দেহে সন্তুষ্টির বিষয়। সমগ্র দেশের কাছে সশস্ত্র বাহিনীগুলি উৎকর্ষ ও নিষ্ঠার এক প্রতীক।
দেশের বিভিন্ন প্রান্ত থেকে আগত এই প্যারেডে সামিল ক্যাডেটরা সমগ্র জাতির একতার মধ্যে সম্প্রীতি ও সামাজিক বহুত্ববাদকে প্রতিফলিত করে।
রাষ্ট্রপতি আরও বলেন, পুরুষ বা মহিলা নির্বিশেষে সেনাবাহিনী, নৌ-বাহিনী বা বিমান বাহিনীর উর্দি পরিহিত একজন সেনানী বা আধিকারিক দেশের সর্বত্র শ্রদ্ধা ও আস্থার উদ্রেক করে থাকেন। সেনাবাহিনীর কোনও একজন সদস্যকে সাধারণ মানুষ যখন রেল স্টেশন বা বাজার অথবা অন্যত্র কোথাও দেখে থাকেন, তখনই তার মনে গর্ব ও আত্মবিশ্বাসের সঞ্চার হয়। এটা হওয়ার কারণ, জাতির প্রতি সেনানীদের অতুলনীয় ও প্রশ্নাতীত সেবা। ভারতীয় আদর্শের উজ্জ্বল প্রতিনিধি সশস্ত্র বাহিনীগুলি।
ন্যাশনাল ডিফেন্স অ্যাকাডেমি  কেবলমাত্র প্রশিক্ষণ প্রতিষ্ঠান নয়। এই প্রতিষ্ঠান শৌর্য ও সাহসিকতার পীঠস্থান। প্রজন্মের পর প্রজন্ম ধরে এই প্রতিষ্ঠান জাতীয় সেবার প্রতি দৃঢ় সংকল্পবোধ দেখিয়ে এসেছে।
পাসিং আউট ক্যাডেটদের উদ্দেশে রাষ্ট্রপতি বলেন, সশস্ত্র বাহিনীগুলি কেবল নিজেদের কাজই করেছে না, সেই সঙ্গে যে কোনও আপৎকালীন পরিস্থিতিতে সাহায্যের হাত বাড়িয়ে দিয়েছে। বর্তমান সময়ে ক্যাডেটরা যুবসম্প্রদায়ের কাছে রোল মডেল, দেশের শান্তি ও সমৃদ্ধির সুরক্ষাধারী এবং সমগ্র জাতির পথ-প্রদর্শক হয়ে উঠেছে। সদ্য পাশ করা এই ক্যাডেটরা নির্ভিক ও সাহসী আধিকারিকদের যোগ্য উত্তরসুরী হয়ে উঠবে বলেও শ্রী কোবিন্দ দৃঢ় প্রত্যয় ব্যক্ত করেন।
CG/BD/SB……
(Visitor Counter : 29
সড়কপরিবহণওমহাসড়কমন্ত্রক
সড়ক নির্মাণে বর্জ্য প্লাস্টিক ব্যবহার
নয়াদিল্লি, ২৯ জুলাই, ২০২১
এ পর্যন্ত দেশে ৭০৩ কিলোমিটার জাতীয় সড়ক নির্মাণে বর্জ্য প্লাস্টিক ব্যবহার করা হয়েছে। সড়ক পরিবহণ ও মহাসড়ক মন্ত্রক এই মর্মে যে নীতি-নির্দেশিকা জারি করেছে, তাতে বলা হয়েছে, যেসব শহরের জনসংখ্যা ৫ লক্ষেরও বেশি, সেই শহরগুলির ৫০ কিলোমিটার এলাকার মধ্যে বর্জ্য প্লাস্টিক ব্যবহার করে সড়ক নির্মাণ বাধ্যতামূলক। এক্ষেত্রে প্লাস্টিক ও হটমিস্কের মিশ্রণ দিয়ে রাস্তা তৈরির কাজ করতে হয়। এর ফলে, বর্জ্য প্লাস্টিকের কারণে পরিবেশ দূষণের সমস্যা কম হবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন সড়ক, পরিবহণ ও মহাসড়ক মন্ত্রী শ্রী নীতিন গড়করি।
CG/CB/SB
(Visitor Counter : 169